Άρθουρ Σαιν-Τζων Άντκοκ

Ο Άρθουρ Σαιν-Τζων Άντκοκ (Arthur St John Adcock, 17 Ιανουαρίου 1864 – 9 Ιουνίου 1930) ήταν Άγγλος δημοσιογράφος, συγγραφέας (έξοχος χιουμορίστας) και ποιητής, γνωστός περισσότερο ως Α. Σαιν-Τζων Άντκοκ (A. St John Adcock) ή απλώς ως Σαιν-Τζων Άντκοκ. Υπήρξε επίσης και κριτικός της λογοτεχνίας, μένοντας στη μνήμη για το ότι ανέδειξε τον έως τότε άγνωστο Ουαλλό ποιητή Γ. Χ. Ντέιβις. Οι κόρες του Άντκοκ, η Μάριον Σαιν-Τζων Γουέμπ και η Άλμυ (Almey St John Adcock), έγιναν επίσης συγγραφείς.

 Ο Άντκοκ γεννήθηκε στο Λονδίνο όπου άσκησε τη δημοσιογραφία ως ελεύθερος επαγγελματίας επί μισό αιώνα. Αρχικώς, μέχρι την ηλικία των 29 ετών, εργάσθηκε ως υπάλληλος σε νομικό γραφείο. Ο Άντκοκ έκτισε μόνος του τη συγγραφική σταδιοδρομία του, με τις αδιάκοπες προσπάθειές του να εκδώσει τα χειρόγραφά του.Υπήρξε ιδρυτικό μέλος το 1901 της λογοτεχνικής και θεατρικής λέσχης του ζωγράφου Πωλ Χένρυ. Ως άτυπος αρχισυντάκτης της φιλολογικής κριτικής επιθεωρήσεως The Bookman από το 1908, ο Άντκοκ, σύμφωνα με τον Α. Ε. Γουέιτ που τον γνώριζε, «έβγαζε» όλη τη δουλειά στο περιοδικό αυτό, που εκδιδόταν από τον ιδρυτή του, τον Γουίλιαμ Ρόμπερτσον Νίκολ (William Robertson Nicoll, 1851-1923). Το 1923, με τον θάνατο του Νίκολ, ο Άντκοκ έγινε και επισήμως διευθυντής και αρχισυντάκτης.Ως κριτικός με ιδιαίτερη επιρροή, ο Άντκοκ έχει ταξινομηθεί ως ένας από τους «συντηρητικούς» της γενιάς του, μαζί με τους Χιλέαρ Μπέλοκ, Έντμουντ Γκος, Χένρυ Νιούμπολτ, E. Μπ. Όσμπορν και Άρθουρ Βω.Ο Άντκοκ νυμφεύθηκε τη Μάριον Τέυλορ το 1887 και εγκαταστάθηκαν στο Χάμπστεντ. Οι κόρες τους, η Μάριον Σαιν-Τζων Γουέμπ (1888-1930) και και η Άλμυ (1894-1986), έγιναν κι αυτές συγγραφείς. Ο Σαιν-Τζων Άντκοκ πέθανε στο Ρίτσμοντ σε ηλικία 66 ετών. Τα χειρόγραφά του φυλάσσονται στη Βοδλεϊανή Βιβλιοθήκη του Πανεπιστημίου της Οξφόρδης. Θεωρείται ότι ο Άντκοκ ως μυθιστοριογράφος επηρεάσθηκε από τον Κάρολο Ντίκενς και το ύφος του είναι παρόμοιο με εκείνο των Χένρυ Νέβινσον και Γουίλιαμ Πετ Ριτζ. Το East End Idylls (1897), με θέμα τις παραγκουπόλεις του Λονδίνου, άρχισε μια πρώιμη τριλογία και είχε πρόλογο γραμμένο από τον φίλο του «χριστιανοσοσιαλιστή» Τζέιμς Γκράνβιλ Άντερλυ (J. Granville Adderley). Το έργο αυτό αρύσθηκε πολύ υλικό από τον Άρθουρ Μόρισον.Ο Άντκοκ συνέγραψε περίπου τριάντα βιβλία, που περιλαμβάνουν ποιητικές συλλογές, μυθιστορήματα, μελέτες και ιστορίες του Λονδίνου. Βιβλία του που ξεχωρίζουν είναι επίσης τα: An Unfinished Martyrdom (= «Ατελείωτο μαρτύριο και άλλες ιστορίες» 1894) Love in London (= «Αγάπη στο Λονδίνο», 1906) A Man with a Past (1911) Songs of The World War (= «Τραγούδια του Παγκόσμιου Πολέμου, 1916) The Divine Tragedy (= «Η Θεία Τραγωδια», 1922)Εκτός αυτών συνέγραψε και τα παρακάτω: Beyond Atonement (1896) East End Idylls (1897) The Consecration of Hetty Fleet (1898) In The Image of God (1898) In The Wake of the War (1900) Songs of the War (1900) The Luck of Private Foster: A Romance of Love and War (1900) From a London Garden (1903) More Than Money (1903) In Fear of Man (1904) London Etchings (1904) Admissions And Asides (1905) London From The Top of A 'Bus (1906) The Shadow Show (1907) The World that Never Was - A London Fantasy (1908) Billicks (1909) Two to Nowhere (1911) Famous Houses and Literary Shrines of London (1912) The Booklover's London (1913) Modern Grub Street and other essays (1913) Seeing It Through (1915) Australasia Triumphant! With the Australians and New Zealanders in the Great War on Land And Sea (1916) For Remembrance. Soldier Poets who have Fallen in the War. With nineteen portraits (1918) The ANZAC Pilgrim's Progress: Ballads of Australia's Army (1918) Tod MacMammon Sees His Soul (1920) Exit Homo (1921) Gods of Modern Grub Street: Impressions of Contemporary Authors (1923) With the Gilt Off (1923) A Book of Bohemians (1925) The Prince of Wales' African Book (1926) City Songs (1926) editor, poetry anthology The Glory that was Grub Street – Impressions of Contemporary Authors (1928) Collected Poems of St. John Adcock (έκδ. Hodder & Stoughton, 1929) London Memories (1931) Hyde ParkΥπήρξε επιπλέον επιμελητής στα έργα: In the Firing Line (1914), μια ανθολογία πολεμικού ρεπορτάζ, μέρος της σειράς «Πολεμικά βιβλία» της Daily Telegraph Robert Louis Stevenson: His Work and His Personality (1924) The Bookman Treasury of Living Poets (1925 και μεταγενέστερες εκδόσεις) Wonderful London (1926-1927), τρεις τόμοι. Μια βραχύτερη εκδοχή κυκλοφόρησε το 1935 σε έναν τόμο με πρόλογο της κόρης του, της Άλμυ. Το λήμμα «Άδκοκ» στη Νέα Ελληνική Εγκυκλοπαίδεια «Χάρη Πάτση», τόμος 2 (1968), σελίδα 112 Βιβλία του συγγραφέα στο Project Gutenberg Έργα της/του ή για την/τον Άρθουρ Σαιν-Τζων Άντκοκ στο Internet Archive Το αρχείο του (Arthur) St. John Adcock στις Ειδικές Συλλογές της Βοδλεϊανής Βιβλιοθήκης Φωτογραφίες του Άντκοκ στην Εθνική Πινακοθήκη Προσωπογραφιών του Λονδίνου